Document ID: 32001D0177

32001D0177
L 068/1
SLUŽBENI LIST EUROPSKE UNIJE
15.02.2001.
ODLUKA KOMISIJE
od 15. veljače 2001.
o izmjeni Odluke 97/252/EZ o sastavljanju privremenih popisa objekata u trećim zemljama, iz kojih države članice dopuštaju uvoz mlijeka i mliječnih proizvoda za prehranu ljudi
(priopćeno pod brojem dokumenta C(2001) 378)
(Tekst značajan za EGP)
(2001/177/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1) tijekom privremenog razdoblja, kako je zadnje izmijenjena Odlukom Vijeća 98/603/EZ (2), a posebnom njezinim člankom 5.,
budući da:
(1)
Odlukom Komisije 95/340/EZ (3), kako je zadnje izmijenjena Odlukom 96/584/EZ (4), sastavlja se popis država nečlanica iz kojih države članice dopuštaju uvoz mlijeka i mliječnih proizvoda.
(2)
U odlukama Komisije 95/342/EZ (5) i 95/343/EZ (6), kako su zadnje izmijenjene Odlukom 97/115/EZ (7), utvrđeni su zdravstveni zahtjevi i zahtjevi veterinarskog certificiranja pri uvozu mlijeka i mliječnih proizvoda namijenjenih prehrani ljudi iz država s navedenog popisa.
(3)
Komisija je iz određenih država nečlanica primila popise objekata s jamstvima da u potpunosti ispunjavaju odgovarajuće zdravstvene zahtjeve Zajednice te da će u slučaju kada objekt ne ispunjava te zahtjeve, njegove izvozne aktivnosti u Europsku zajednicu biti suspendirane.
(4)
Komisija je od određenih država nečlanica primila odgovarajući plan praćenja rezidua te program za mlijeko i mliječne proizvode namijenjene prehrani ljudi, kako je propisano Direktivom 96/23/EZ (8).
(5)
Odlukom Komisije 97/252/EZ (9), kako je zadnje izmijenjena Odlukom 1999/52/EZ (10), utvrđuju se privremeni popisi objekata u državama nečlanicama iz kojih države članice dopuštaju uvoz mlijeka i mliječnih proizvoda za prehranu ljudi.
(6)
Neke države nečlanice priopćile su izmjene u popisima objekata iz Odluke 97/252/EZ i dostavile Komisiji zadovoljavajuća jamstva o tome kako ispunjavaju odgovarajuće zdravstvene zahtjeve Zajednice za izvoz u Zajednicu.
(7)
Države članice su o tim izmjenama obaviještene kroz postupak iz članka 5. Uredbe 95/408/EZ.
(8)
Ured za hranu i veterinarstvo obavio je inspekcije u većini država s navedenih popisa i obišao reprezentativni uzorak objekata kako bi utvrdio njihovu usklađenost sa zahtjevima Zajednice i valjanost jamstava koja su dostavila nadležna tijela.
(9)
U vezi s člankom 2. stavkom 4. Odluke 95/408/EZ, navedena poduzeća u kojima Komisija još nije obavila provjere na licu mjesta, ali koja ispunjavaju ostale uvjete iz članka 2. stavka 1., a nalaze se u državama nečlanicama, mogu se uvrstiti na popise. Međutim, uvozni proizvodi iz takvih objekata neće biti prihvatljivi za smanjenje učestalosti fizičkih pregleda.
(10)
U vezi s člankom 5. stavkom 4. Odluke 95/408/EZ, Komisija redovito donosi odluke potrebne za ažuriranje popisa objekata te ih objavljuje u Službenom listu Europskih zajednica.
(11)
Mjere utvrđene u ovoj Odluci u skladu su s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Prilog Odluci 97/252/EZ zamjenjuje se Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 15. veljače 2001.

Labels: 0
3
17
5